b'\n_START_ARTICLE_\nDS \xc2\xabMotala Express\xc2\xbb\n_START_SECTION_\nHistorikk\n_START_PARAGRAPH_\n\xc2\xabMotala Express\xc2\xbb ble sj\xc3\xb8satt den 24. juli 1895 og levert til AB Motala Express\xc3\xa5ngare i Motala i august samme \xc3\xa5r. Ved jomfruturen (leveransturen) gikk kappene (kulisserna) for h\xc3\xb8ytrykksylinderens sleide varm og skar seg. Livb\xc3\xa5t ble sendt til Gr\xc3\xa4nna for \xc3\xa5 telegrafere til eierne og verkstedet i J\xc3\xb6nk\xc3\xb6ping. H\xc3\xb8ytrykksdelen av maskinen ble koblet ut og  fart\xc3\xb8yet returnerte til J\xc3\xb6nk\xc3\xb6ping og ble reparert over natten, hvorp\xc3\xa5 fart\xc3\xb8yet ble levert f\xc3\xb8lgende dag til Motala for \xc3\xa5 settes i trafikk mellom Motala og J\xc3\xb6nk\xc3\xb6ping._NEWLINE_I \xc3\xa5r 1899 ble \xc2\xabMotala Express\xc2\xbb solgt til AB J\xc3\xb6nk\xc3\xb6pings Express\xc3\xa5ngare i J\xc3\xb6nk\xc3\xb6ping og i 1915 ble \xc3\x85ngfartygs AB Vista i J\xc3\xb6nk\xc3\xb6ping ny eier, de satte fart\xc3\xb8yet i trafikk mellom J\xc3\xb6nk\xc3\xb6ping og Visings\xc3\xb6. i \xc3\xa5r 1927 ble fart\xc3\xb8yet solgt til AB V\xc3\xa4ttertrafik i J\xc3\xb6nk\xc3\xb6ping som bedrev turisttrafikk p\xc3\xa5 sommeren mellom J\xc3\xb6nk\xc3\xb6ping\xe2\x80\x93Visings\xc3\xb6\xe2\x80\x93Gr\xc3\xa4nna._NEWLINE_Rederiaktiebolaget Kind eide fart\xc3\xb8yet mellom 1962 og 1989 med Askersund som hjemmehavn. Det ble i 1989 solgt til s\xc3\xb8sterselskapet Bergmans \xc3\x85ngfartygs AB i Motala._NEWLINE_I juni 2000 gikk \xc2\xabMotala Express\xc2\xbb p\xc3\xa5 grunn i den nordre delen av V\xc3\xa4ttern ved Aspa bruk med 70 passasjerer, og tok inn vann. For \xc3\xa5 unng\xc3\xa5 at fart\xc3\xb8yet sank ble det strandsatt (kj\xc3\xb8rt p\xc3\xa5 grunn), hvorp\xc3\xa5 passasjerene ble evakuert og skroget provisorisk reparert p\xc3\xa5 stedet._NEWLINE_\xc3\x85ngfartygs AB Stockholms Omgifningar, eid av Knut G\xc3\xb6ran Knutsson, kj\xc3\xb8pte fart\xc3\xb8yet i februar 2005 og renoverte henne, blant annet gjennom installasjon av baupropell. \xc3\x85rene 2007-2010 hadde fart\xc3\xb8yet Motala som hjemmehavn og ble anvendt for turer p\xc3\xa5 V\xc3\xa4ttern for Rederi AB Kind og som flytende restaurant._NEWLINE_Hun har hatt tilnavnet \xc2\xabV\xc3\xa4tterns f\xc3\xa5nge\xc2\xbb, da hun med sin lengde av 35,67 meter er for lang for slusene p\xc3\xa5 G\xc3\xb6ta kanal. I september 2010 ble en 6 tonn tung og 3,2 meter lang bit av forskipet fjernet og fart\xc3\xb8yet kunne den 11. oktober forlate V\xc3\xa4ttern gjennom kanalen. Fart\xc3\xb8yet ble tatt til et verft i Gryt i Valdemarsvik kommune der forskipet ble satt p\xc3\xa5 plass s\xc3\xa5 reisen mot Stockholm kunne fortsetta. Fart\xc3\xb8yet har n\xc3\xa5 Stockholm som hjemmehavn._NEWLINE_\xc2\xabMotala Express\xc2\xbb har i Stockholm i \xc3\xa5rene 2011\xe2\x80\x932012 blitt renovert, og p\xc3\xa5 en rekke omr\xc3\xa5der tilbakef\xc3\xb8rt til sitt opprinnelige utseende. Det ble ogs\xc3\xa5 foretatt en konvertering til oppvarming med diesel, med hensyn til kommunale milj\xc3\xb8bestemmelser og en ytkondensator ble installert for \xc3\xa5 beskytte dampkjelen for korrosjon fra ferskvann.'